Denne oppsplittingen av de indre energinivåene tilsvarer den som finner sted i hydrogenatomet. Men der er det elektriske potensialet fra atomkjernen gitt nøyaktig ved Coulomb-potensialet. Det betyr at flere energinivå forblir de samme som for eksempel 2s og 2p. Men potensialet som de indre elektronene beveger seg i, er skjermet og varierer med avstanden til kjernen på en annen måte. Denne «degenerasjonen» finner derfor ikke sted for disse tilstandene.